<classify> SHIRIKA la Maendeleo ya Petroli Tanzania TPDC linaendelea na utafi ti wa masoko ya gesi asilia katika nchi za Jumuiya ya Maendeleo ya Kusini mwa Afrika SADC ili liuze bidhaa hiyo kwa nchi wanachama.Mkurugenzi Mkuu wa TPDC, James Mataragio, alisema hayo jana jijini Dar es Salaam kwenye Wiki ya Maonesho ya Nne ya Viwanda ya SADC.Alisema Tanzania ina futi za ujazo trilioni 57.54 za gesi asilia ambayo inatosheleza matumizi ya soko la ndani, lakini pia kuuza nje ya nchi likiwamo soko la SADC. Alisema Tanzania ina uzoefu wa zaidi ya miaka 50 ya ujenzi wa miundombinu ya nishati hususan ujenzi wa mabomba yakiwamo ya gesi na mafuta ambayo ni muhimu katika kuondoa umaskini. Alisema Tanzania ina mabomba manne ya mafuta na gesi likiwamo bomba la mafuta la kutoka Tanzania hadi Zambia, bomba la gesi kutoka Mtwara hadi Dar es Salaam, bomba la gesi kutoka Songosongo hadi Dar es Salaam na bomba la gesi kutoka Msimbati hadi Mtwara pamoja na ujenzi wa bomba la mafuta linalojengwa kwa ushirikiano kati ya Tanzania na Uganda kutoka Hoima nchini Uganda hadi Bandari ya Tanga.  <topic>: KITAIFA 